**แบบรายงานผลการนำแนวทางการถอดประสบการณ์การเรียนรู้ไปใช้ปฏิบัติจริง**

**เอกสารแนบ 2**

**1. อ้างถึงแบบถอดประสบการณ์การเรียนรู้ด้าน**

 เทคนิคการเรียนการสอนที่เน้นผู้เรียนเป็นสำคัญ

**ชื่อเรื่อง สร้างฐานความรู้ ลงมือปฏิบัติ เพื่อทักษะในการปฏิบัติงานจริง**

โดย ผศ.ดร.บุปผา บุญสมสุข จากรายวิชา JRN 450 การผลิตหนังสือพิมพ์

ของวิทยาลัยวิทยาลัยนิเทศศาสตร์ มหาวิทยาลัยรังสิต

 **2. วิธีการดำเนินงาน/กิจกรรม**

 ได้นำแนวทางการเรียนการสอนจากรายวิชา JRN 450 การผลิตหนังสือพิมพ์ ของวิทยาลัยนิเทศศาสตร์ ซึ่งวิชานี้เน้นทักษะการคิด การวิเคราะห์ และการรายงานทั้งที่เป็นภาษาพูด ภาษาเขียน และภาษาภาพ มีจุดเด่นของรายวิชาโดยใช้กลวิธีที่ผู้สอนเน้นผู้เรียนเป็นศูนย์กลางของการเรียนการสอน อาจารย์ผู้สอนเป็นเสมือนหนึ่งผู้ออกแบบสถานการณ์หรือสร้างสรรค์ประสบการณ์การเรียนรู้ให้เข้ากับทักษะความสามารถของเด็กแต่ละคน โดยคำนึงถึงการเรียนการสอนที่ค่อยเป็นค่อยไป อาจเริ่มจากการลองผิดลองถูกในขั้นแรก ก่อนที่จะพัฒนาทักษะในขั้นสูงขึ้น ฝึกให้เด็กกล้าแสดงออก กล้าพูด กล้าแสดงความคิดเห็นในชั้นเรียนเป็นต้น

 ในอีกทางหนึ่งสังเกตได้ว่าผู้สอนในรายวิชา JRN 450 การผลิตหนังสือพิมพ์ เป็นผู้มองเห็นศักยภาพเชิงบวกของนักศึกษาว่าเป็นสิ่งที่สามารถกระตุ้นให้ประสบผลสำเร็จได้ด้วยสภาพแวดล้อมการเรียนรู้ที่ประกอบขึ้นจากหลายส่วน ทั้งเนื้อหาในรายวิชา ครูผู้สอน ตัวนักศึกษาเอง และผู้ปกครอง ซึ่งที่กล่าวมานี้คือองค์รวมที่ทำให้การเรียนในรายวิชานี้ประสบผลความสำเร็จ

**3. ผลการดำเนินงาน/การประเมินผล**

 **ผลการดำเนินงาน** จากแบบถอดประสบการณ์การเรียนรู้ด้าน เทคนิคการเรียนการสอนที่เน้นผู้เรียนเป็นสำคัญ จากรายวิชา JRN 450 การผลิตหนังสือพิมพ์ ของวิทยาลัยนิเทศศาสตร์ ได้นำมาเป็นแบบอย่างในรายวิชา INT 122 การออกแบบภายในเบื้องต้น ซึ่งเป็นวิชาพื้นฐานที่ให้ความรู้ทั่วไปที่จำเป็นในการออกแบบภายในขั้นต้นแก่นักศึกษาชั้นปีที่1 ของสาขาวิชาออกแบบภายใน วิทยาลัยการออกแบบ ซึ่งวิชานี้เน้นทั้งทักษะฝีมือ การคิดวิเคราะห์ข้อมูล การนำเสนอผลงานในหลายรูปแบบ และมักพบปัญหาอยู่ทุกปีคือ นักศึกษามีพื้นฐานก่อนมาเรียนวิชานี้แตกต่างกันมากบางรายมีทักษะด้านศิลปะน้อยมากทำให้การเรียนประสบปัญหา

 ผู้สอนจึงนำแนวคิดจากรายวิชา JRN 450 การผลิตหนังสือพิมพ์ ที่เน้นผู้เรียนเป็นแกนหลัก สอนเป็นรายคนในกรณีที่มีทักษะไม่ทันเพื่อนร่วมชั้น ค่อยๆเติมส่วนขาดของแต่ละคน ให้กำลังใจและตระหนักว่าเด็กมีศักยภาพที่จะเรียนรู้ได้ด้วยการให้เวลาและโอกาสในการฝึกฝน อาจมีคำแนะนำให้คำปรึกษาเป็นรายคนเป็นกรณีพิเศษ

 **การประเมินผล** โดยพิจารณาจากผลการเรียนในภาพรวมของรายวิชา ทั้งจากการแสดงออกผ่านผลงานของนักศึกษา มีความกล้าแสดงออกกล้าคุยกล้าแลกเปลี่ยนความคิดเห็นทั้งในชั้นเรียนและภายนอกห้องเรียนมีการให้ความช่วยเหลือเหลือเผื่อแผ่กันระหว่างนักศึกษา เป็นการสร้างเสริมทักษะความสัมพันธ์ที่ดีระหว่างบุคคลได้ดี และผลงานในปลายเทอม ซึ่งนักศึกษาแต่ละคนต้องเสนอโปรเจคตู้คอนเทนเนอร์ โดยดัดแปลงให้เป็นร้านค้าที่ถูกวางโปรแกรมและโปรดัคสินค้าโดยนักศึกษาเอง โดยตัวร้านจะตั้งภายในพื้นที่ของคณะโดยใช้ตู้คอนเทนเนอร์ ซึ่งภาพรวมของโปรเจคนี้ถือว่าผลงานอยู่ในเกณฑ์ดีมาก หลายคนมีพัฒนาการทั้งด้านการวิเคราะห์ข้อมูล ทักษะฝีมือ การพูดนำเสนอผลงานที่เหนือความคาดหมายของผู้สอน

**4. ปัญหาและอุปสรรค**

 เนื่องจากการเป็นสอนในรายวิชาที่เน้นปูพื้นฐานทั้งภาคทฤษฎีและภาคปฏิบัติในไปพร้อมๆกัน ทำให้พบว่าใน1เทอม มีเวลาไม่เพียงพอที่จะสอนให้ครอบคลุมเนื้อหาในทุกเรื่องตามแผนการสอนที่วางไว้ในรายวิชา ( มคอ.3) อีกทั้งพื้นฐานของผู้เรียนที่มีความแตกต่างกันมากในแต่ละคนอันส่งผลโดยตรงกับการเรียนการสอน

**5. แนวทางการปรับปรุง/ข้อเสนอแนะ**

1.ผู้สอนเห็นด้วยอย่างยิ่งกับผศ.ดร.บุปผา บุญสมสุข ซึ่งเป็นผู้สอนวิชา JRN 450 การผลิตหนังสือพิมพ์ของวิทยาลัยวิทยาลัยนิเทศศาสตร์ มหาวิทยาลัยรังสิตที่เสนอให้ผู้สอนมีความยืดหยุ่นในการสอน ปรับแนวทางการเรียนให้เข้ากับบริบทของรายวิชา และมุ่งพัฒนาการเรียนของนักศึกษาเป็นรายบุคคลไป

 2. อีกทางหนึ่งขอเสนอความคิดเห็นเพิ่มเติมว่า ครูผู้สอนควรใช้เทคโนโลยีมาช่วยพัฒนาความสามารถเด็กให้เก่งและกล้าแสดงออกมากขึ้น เช่นแนะนำให้เด็กเสนองานผ่านคลิปมือถือหรือช่องทางยูทูบ ให้เด็กในชั้นเรียนสอนกันเองในบางเรื่องโดยมีอาจารย์ให้คำแนะนำเป็นเบื้องหลัง

 3. ทางคณะควรจัดสรรสื่อการเรียนการสอนที่ทันสมัย มีประสิทธิภาพสูง เช่นจอทีวีแบบทัชสกรีนที่เชื่อมต่ออินเตอร์เน็ตได้ นำมาใช้ในรายวิชาที่ต้องแสดงความคมชัดของภาพสูง

 ลงนาม อาจารย์ บัณฑิต เนียมทรัพย์

 ผู้ดำเนินการปฏิบัติ